****

**G**lobālās **m**ācību un **p**rofesionālās **p**ilnveides **p**amatnostādnes

Izlūkdatu un izmeklēšanas

**profesionālais standarts**

Šā profesionālā standarta mērķis ir sniegt atbalstu antidopinga nozarei, nodrošinot kompetences etalonu noteiktam amatam. Antidopinga organizācijas (ADO) var izmantot šo profesionālo standartu, lai palīdzētu novērtēt kompetenci un – kas ir svarīgi – lai atbalstītu profesionāļu kvalifikācijas celšanu, identificējot profesionālās pilnveides vajadzības.

Versija: 1.0

Publicēts: 2021. gada novembrī

Profesionālajā standartā:

* aprakstītas attiecīgā antidopinga speciālista amata galvenās funkcijas;
* sīki izklāstīts paredzētais kompetences standarts katrai no šīm funkcijām (izmantojot izpildes kritērijus);
* sīki izklāstītas šim amatam nepieciešamās zināšanu un prasmju prasības.



|  |
| --- |
| 1. Vākt, apstrādāt, novērtēt un analizēt informāciju no visiem pieejamajiem avotiem un pārveidot to izlūkdatu produktos |
| Saņemt, vākt un apstrādāt informāciju no visiem pieejamajiem avotiem | Izpildes kritērijiJums ir jāspēj: | Zināšanas un izpratne |
| PC1 | identificēt informāciju, kas ir nepieciešama saskaņā ar organizatoriskajām prioritātēm; | K1 | Informācija, kas ir nepieciešama, lai izpildītu organizatoriskās prioritātes\* |
| PC2 | identificēt dažādos informācijas vākšanas avotus un iegūšanas vietas; | K2 | Kā vadīt informācijas vākšanu |
| PC3 | formulēt tās informācijas vākšanas stratēģiju, kas tiek uzskatīta par visnepieciešamāko, saskaņā ar organizatoriskajām prioritātēm\*; | K3 | Dažādie informācijas avotu veidi antidopinga jomā, un kā katru no tiem efektīvi izmantot, lai vāktu informāciju |
| PC4 | iegūt informāciju no daudzveidīgiem avotiem, izmantojot likumīgus līdzekļus; | K4 | Tiesiskās un organizatoriskās prasības informācijas vākšanai, apstrādei un glabāšanai, tostarp piemērojamie privātuma un datu aizsardzības standarti |
| PC5 | vākt apstiprinošu informāciju nepieciešamības gadījumā; | K5 | ADNP un sekas, tostarp būtiskas palīdzības režīms |
| PC6 | ja nepieciešams, izmantot antidopinga zinātnieku kopienas\* pieredzi; | K6 | Vispārēja izpratne par antidopinga zinātnieku kopienu\* |
| PC7 | apstrādāt un glabāt informāciju un avotus tādā veidā, ka tiek nodrošināta piekļuves kontrole, konfidencialitāte un pierādījumu integritāte; | K7 | Vispārēja izpratne par informācijas datubāzēm un programmatūru, ko izmanto jūsu organizācija |
|  |  | K8 | Kā ierakstīt un glabāt informāciju |
| Novērtēt informāciju un avotu, kā arī analizēt informāciju | PC1 | izvērtēt avota uzticamību un novērtēt informācijas precizitāti un derīgumu; | K1 | Kā noteikt un ieviest informācijas un avotu izvērtēšanas metodes |
| PC2 | izmantot paņēmienus un rīkus, lai noteiktu informācijas savstarpējo saistību; | K2 | Kā izmantot atbilstošus un piemērotus analītiskos paņēmienus un informācijas analīzes principus |
| PC3 | analizēt informācijas savstarpējo saistību un identificēt tendences vai likumsakarības (ja tādas ir); | K3 | Kā izstrādāt standartus, lai veiktajiem novērtējumiem noteiktu ticamības pakāpes |
| PC4 | pārskatīt jau savākto informāciju un identificēt jebkuru trūkstošo informāciju; |  |  |
| PC5 | izdarīt loģiskus secinājumus un norādīt novērtējuma ticamības pakāpi; |  |  |
| Izmantot informācijas analīzi, lai iegūtu izlūkdatus, kad tas ir iespējams, veiktu novērtējumus un ieteiktu atbilstošus pasākumus | PC1 | izmantot analīzes rezultātus, lai izstrādātu izlūkdatu produktus; | K1 | Zināšanas par dažādiem izlūkdatu veidiem un par to, kā tos savlaicīgi pārveidot atbilstošos izlūkdatu produktos |
| PC2 | noteikt to, ar kurām ieinteresētajām personām jūs varat apmainīties (un ar kurām jums ir jāapmainās) ar izlūkdatu produktiem; | K2 | Izpratne par visu antidopinga aktivitāšu klāstu un par to, kā tās var savlaicīgi un efektīvi nodrošināt ar izlūkdatu produktiem |
| PC3 | nodrošināt to, ka izlūkdati tiek iegūti un ar tiem apmainās savlaicīgi un tā, lai tas notiktu atbilstoši piemērojamajiem privātuma un datu aizsardzības standartiem. | K3 | Kā izvēlēties iekšējās vai ārējās ieinteresētās personas, kurām tiek paziņoti secinājumi attiecībā uz informācijas vākšanu un izlūkdatu analīzi |
|  |  | K4 | Tiesiskās un organizatoriskās prasības izlūkdatu glabāšanai un maiņai ar tiem, tostarp piemērojamie privātuma un datu aizsardzības standarti |

|  |
| --- |
| 2. Pieņemt lēmumu par apsūdzību pēc savstarpējas vienošanās vai citādi izklāstīt antidopinga noteikumu pārkāpumu(-us)\* lietas izskatīšanas komisijai |
| Plānot un pārraudzīt izmeklēšanas stratēģiju | Izpildes kritērijiJums ir jāspēj: | Zināšanas un izpratne |
| PC1 | plānot un sagatavot izmeklēšanas stratēģiju, kurā sīki izklāstītas aktivitātes un pienākumi, kas ir jāveic, lai prioritāri iegūtu un nodrošinātu attiecīgus pierādījumus un informāciju, nodrošinot to, ka pierādījumi netiek zaudēti vai bojāti tādēļ, ka ir jāiekļaujas laikā; | K1 | Kā plānot izmeklēšanas stratēģijas |
| PC2 | identificēt riskus izmeklēšanai, sportistam vai sportista atbalsta personālam un organizācijai, kā arī nodrošināt risku mazināšanas stratēģijas; | K2 | Kā identificēt dažādus pieejamos izlūkdatu un izmeklēšanas resursus\*, kuros iegūt informāciju / meklēt informāciju |
| PC3 | novērtēt pierādījumus, kas tiek pastāvīgi vākti, lai izvērtētu, ņemtu vērā un dokumentētu to ietekmi uz izmeklēšanas stratēģiju; | K3 | Kā identificēt riskus izmeklēšanai, sportistam vai sportista atbalsta personālam un organizācijai, kā arī izstrādāt risku mazināšanas stratēģijas |
|  |  | K4 | Tiesiskās un organizatoriskās prasības antidopinga lietu izmeklēšanai, tostarp izmeklēšanas noteikumi, standarti un profesionālās ētikas normas |
|  |  | K5 | Kā pārraudzīt un pielāgot izmeklēšanas stratēģiju un dokumentēt lēmumus, kas ir saistīti ar izmeklēšanas stratēģiju |
|  |  | K6 | ADNP un sekas, tostarp būtiskas palīdzības režīms |
| Vadīt un īstenot izmeklēšanas stratēģiju | PC1 | pilnībā izmantot savā rīcībā esošos izmeklēšanas un izlūkdatu resursus\*; | K1 | Tiesiskās un organizatoriskās prasības antidopinga lietu izmeklēšanai, tostarp izmeklēšanas noteikumi, standarti un profesionālās ētikas normas |
| PC2 | izmeklēt apstākļus, kas saistīti ar iespējamiem ADNP vai citiem Kodeksa vai standartu attiecīgo noteikumu pārkāpumiem, lai nodrošinātu apstiprinošus pierādījumus un/vai iegūtu papildu izlūkdatus; | K2 | Kā apstiprināt ar faktiem informāciju vai identificēt jaunus izlūkdatus |
| PC3 | lūgt vai ierosināt noteikt turpmākos izmeklēšanas virzienus, kā rezultātā var atklāt pierādījumus; | K3 | Izmeklēšanas pamatprincipi |
| PC4 | veikt nepieciešamos pasākumus, lai nodrošinātu, ka esat izskatījis visus materiālus, kas var būtiski ietekmēt jūsu konstatējumu un pamatojumu rezultātu; | K4 | Vispārēja izpratne par nepieciešamajiem neapgāžamajiem apsvērumiem un pierādījumiem |
| PC5 | taisnīgi, objektīvi un savlaicīgi veikt izmeklēšanu saskaņā ar piemērojamajiem izmeklēšanas noteikumiem, standartiem un profesionālās ētikas normām; | K5 | Labākās piemērojamās lietisko pierādījumu apstrādes un glabāšanas procedūras |
| PC6 | apstrādāt, marķēt un glabāt lietiskos pierādījumus tā, lai tiktu saglabāta to integritāte un pierādījuma vērtība; | K6 | Kā uzrakstīt ziņojumu par izmeklēšanu |
| PC7 | kārtot žurnālu, kurā visi lēmumi tiek hronoloģiski, precīzi un attiecīgajā laikā dokumentēti; | K7 | Informācijas drošības uzturēšana un pārvaldība |
| PC8 | izstrādāt un sniegt rakstveida ziņojumu par izmeklēšanu; | K8 | Žurnāla nozīme un kā dokumentēt lēmumus un to iemeslus |
|  |  | K9 | ADNP un sekas, tostarp būtiskas palīdzības režīms |
| Plānot, sagatavot un uzraudzīt liecinieku, aizdomās turēto vai citu avotu intervijas | PC1 | plānot intervijas mērķus, lai noskaidrotu, ko intervējamā persona zina par iespējamo ADNP un/vai kāda ir tās iesaiste iespējamajā ADNP; | K1 | Kā sagatavot, plānot, uzraudzīt un pielāgot intervijas, kā arī koriģēt iztaujāšanu |
| PC2 | sagatavot intervijas jautājumus, lai iegūtu informāciju par iespējamo ADNP vai citiem Kodeksa vai standartu attiecīgo noteikumu pārkāpumiem; | K2 | Piemērojamās procedūras interviju prioritātes un secības noteikšanai |
| PC3 | noteikt un veikt atbilstošas darbības, lai ņemtu vērā visas intervējamās personas ievainojamības vai īpašās vajadzības; | K3 | To ievainojamību vai īpašo prasību\* veidi, kuras ir jāņem vērā, intervējot liecinieku, aizdomās turēto vai citu avotu |
| PC4 | veikt pasākumus, lai nodrošinātu, ka intervējamās personas neietekmē tādu citu personu klātbūtne, par kuru klātbūtni intervējamā persona nav izpaudusi informāciju intervijas sākumā; | K4 | Nozīme, kāda ir tam, ka intervējamās personas netiek ietekmētas |
| Veikt liecinieku, aizdomās turēto vai citu avotu intervēšanu | PC1 | ievērot piemērojamās procedūras interviju prioritātes un secības noteikšanai; | K1 | Intervējamās personas tiesības |
| PC2 | apliecināt, ka intervējamās personas zina un saprot savas tiesības un pienākumus saskaņā ar tiesiskajām un organizatoriskajām prasībām; | K2 | Tiesiskās un organizatoriskās prasības antidopinga lietu izmeklēšanai, tostarp izmeklēšanas noteikumi, standarti un profesionālās ētikas normas |
| PC3 | intervijas laikā ievērot piemērojamos izmeklēšanas noteikumus, standartus un profesionālās ētikas normas; | K3 | Izmeklēšanas interviju principi |
| PC4 | intervēt tā, lai tiktu noskaidrota informācija, kas attiecas uz izmeklēšanas mērķiem; | K4 | Kā novērtēt informāciju |
| PC5 | novērtēt informāciju, kas tiek pastāvīgi vākta, lai izvērtētu un ņemtu vērā tās ietekmi uz intervijas plānu; | K5 | Vispārēja izpratne par nepieciešamajiem neapgāžamajiem apsvērumiem un pierādījumiem |
| PC6 | rūpīgi ierakstīt visu informāciju saskaņā ar pierādījumu noteikumiem un tiesiskajām prasībām, saņemot intervējamās personas piekrišanu; | K6 | Kā precīzi kārtot dokumentāciju par intervijām |
| PC7 | rakstveidā sagatavot precīzus un salasāmus pārskatus, kas atbilst valsts vai vietējām tiesiskajām prasībām; | K7 | Kā izpildīt valsts vai vietējās tiesiskās prasības, lai sagatavotu vai izstrādātu salasāmus pārskatus |
|  |  | K8 | ADNP un sekas, tostarp būtiskas palīdzības režīms |
| Sadarboties ar iekšējām un ārējām ieinteresētajām personām | PC1 | noteikt to, ar kurām iekšējām vai ārējām ieinteresētajām personām var apmainīties (un ir jāapmainās) ar izmeklēšanas rezultātiem saskaņā ar zinātvajadzības principu; | K1 | Tiesību normu ieviešanas konteksts un kādā mērā šīs personas var iesaistīt izmeklēšanā |
| PC2 | pieprasīt informāciju vai pierādījumus no ārējām ieinteresētajām personām saskaņā ar Kodeksu; | K2 | Piemērojamie Kodeksa noteikumi par nepieciešamo sadarbību izmeklēšanas jautājumos ar ārējām ieinteresētajām personām |
| PC3 | nodrošināt to, ka izmeklēšanas rezultāti tiek koplietoti savlaicīgi un atbilst piemērojamajiem privātuma un datu aizsardzības standartiem; | K3 | Kā izmeklēšanas process papildina rezultātu pārvaldības procesu un citas antidopinga programmas, un kā rezultātu pārvaldības process un citas antidopinga programmas papildina izmeklēšanas procesu |
| PC4 | ja ir pamats aizdomām, ka ir notikusi noziedzīga darbība, nodot informāciju tiesībaizsardzības iestādēm un/vai prokuroram, ņemot vērā to norādījumus saskaņā ar valsts un vietējiem tiesību aktiem. | K4 | Kā izvēlēties iekšējas vai ārējas ieinteresētās personas, kurām jūs paziņojat izmeklēšanas prasības un rezultātus |
|  |  | K5 | Piemērojamie privātuma un datu aizsardzības standarti |

### **Prasmes**

Saskaņā ar rezultātiem, ko sniedza izlūkdatu un izmeklēšanas profesionāļu aptauja, kas 2021. gadā tika veikta visā antidopinga nozarē, tika atzīts, ka prasmju saraksts ir profesijai nepieciešams. Turpmāk norādītās prasmes 70 % aptaujāto uzskatīja par būtiskām. Jānovērtē šādas to kandidātu prasmes, kuri piesakās izlūkdatu un izmeklēšanas profesionāļa amatam:

* + runāšana;
	+ klausīšanās;
	+ spēja sadarboties komandā;
	+ uzmanības pievēršana detaļām;
	+ rakstīšana;
	+ analītiskā un loģiskā domāšana;
	+ izmeklēšanas prasmes;
	+ spēja strādāt saskaņā ar kodeksu, standartiem un ētikas normām;
	+ spēja strādāt ar iekšējām un ārējām ieinteresētajām personām;
	+ spēja strādāt stresa apstākļos;
	+ spēja strādāt ar sensitīvu informāciju un saglabāt konfidencialitāti;
	+ spēja detalizēti un precīzi reģistrēt procesus;
	+ laika pārvaldība / prioritātes noteikšana;
	+ vēlme un spēja mācīties;
	+ induktīvā un deduktīvā spriestspēja;
	+ lēmumu pieņemšana;
	+ emocionālā inteliģence;
	+ spēja veikt vairākus uzdevumus vienlaikus;
	+ risku analīze;
	+ stratēģiskā domāšana;
	+ spēja sniegt un saņemt atgriezenisko saiti.

# **Sadarbības partneri**

*WADA*, vadot normatīvu izstrādes darbu, lai izstrādātu amatu aprakstus, sadarbojas ar ieinteresētajām personām un *WADA* tehniskajām grupām. Izstrādāšanas darbu attiecībā uz izlūkdatiem un izmeklēšanu veica Tehniskā darba grupa, kuras sastāvā bija:

* **Aimeriks Alfatli [*Aymeric Alfatli*]** (*WADA*);
* **Deivids Kokss [*David Cox*]** (*UKAD*);
* **Elske Šāborta [*Elske Schabort*]** (Dienvidāfrikas VADO);
* **Fransuā Marklē [*François Marclay*]** (*ITA*);
* **Heidens Tapers [*Hayden Tapper*]** (organizācija *Drug free Sport*);
* **Justīne Kroforda [*Justine Crawford*]** (Australian Sports Integrity);
* **Kīne Kārsruda [*Kine Karsrud*]** (Norvēģijas ADO);
* **Kails Bārbers [*Kyle Barber*]** (*AIU*);
* **Metjū Kūps [*Mathew Koop*]** (*CCES*);
* **Matjē Holcs [*Mathieu Holz*]** (*WADA*);
* **Maikls Hefernans [*Michael Heffernan*]** (iestāde *Sport Ireland*);
* **Seroma Li [*Saerom Lee*]** (*KADA*);
* **Viktors Burgoss [*Victor Burgos*]** (*USADA*).

Šo grupu vadīja antidopinga nozares profesionāļi izglītības jomā:

* **Malēne Radmera Johannisone [*Malene Radmer Johannisson*]** (Dānijas ADO);
* **Annemarija Hāra Kristensena [*Annemarie Haahr Kristensen*]** (Dānijas ADO).

# **Kvalitātes vadība**

**Versija: 1.0**

*\* Lai gan WADA šo dokumentu regulāri atjauninās, lai nodrošinātu, ka tas ir aktualizēts, 1.0 versija ir īpaši publicēta kā izmēģinājumprojekta daļa, un tā tiks pārskatīta pēc izmēģinājumu noslēgšanas.\**

**Apstiprinājusi:** *WADA* Izglītības komiteja

**Apstiprināšanas datums:** 2021. gada novembris

**Publicēšanas datums:** 2021. gada decembris

# **Glosārijs**

### **Organizatoriskās prioritātes**

###

Organizatoriskās prioritātes ir vai nu pastāvīgās prioritātes, piemēram, pārbaužu veikšanas plānošana, analīze atbilstoši sporta veidam vai disciplīnai, vai arī tās izriet no konkrētiem darba uzdevumiem, piemēram, tiek noteiktas atkarībā no riska novērtējuma vai ir saistītas ar nesen atklātām dopinga vielām, konkrēta sportista vai trenera vēlmēm.

### **Zinātnieku kopiena**

###

Zinātnieku kopiena ietver *WADA* akreditētas laboratorijas un citas *WADA* apstiprinātas laboratorijas, sportista bioloģiskās pases pārvaldības struktūrvienību (*APMU*), zinātniskās pētniecības institūtus.

**Izlūkdatu resursi**

###

Izlūkdatu resursi ir izlūkdatu un saišu kartēšanas programmatūra, konfidenciālas ziņošanas tīmekļa vietnes, trešo personu pakalpojumu sniedzēji, kas nodrošina īpašu izlūkdatu funkciju, vispārēji informācijas produkti no atklāti pieejamiem avotiem, avoti un rokasgrāmatas, tādi komunikācijas kanāli kā tīmekļa vietnes, tālruņa zvani, e-pasts un īsziņas, nozares mācību resursi, *ADAMS*, datubāzes informācijas ierakstīšanai, sociālo plašsaziņas līdzekļu pārmeklētāji.

### **Izmeklēšanas resursi**

###

Izmeklēšanas resursi ir sportista bioloģiskās pases programma, atbilstoši piemērojamajiem noteikumiem piešķirtās izmeklēšanas pilnvaras (piemēram, pilnvaras pieprasīt attiecīgo dokumentu un informācijas uzrādīšanu, kā arī pilnvaras intervēt gan iespējamos lieciniekus, gan sportistu vai citu personu, uz kuru attiecas izmeklēšana) un pilnvaras pārtraukt sportistam vai citai personai noteikto diskvalifikācijas periodu apmaiņā pret būtiskas palīdzības sniegšanu.

### **Ievainojamības vai īpašas prasības**

###

Ievainojamības vai īpašas prasības gadījumos, kad liecinieka, aizdomās turētā vai cita avota intervēšana var būt saistīta ar aizsargājamas vai neaizsargātas personas intervēšanu, kultūras un valodas apsvērumiem u. tml.

# **Elementu uzskaitījums**

###

**Avoti**

**Atklātie:**

* informācija no atklāti pieejamiem avotiem (*OSINT*);
* plašsaziņas līdzekļi;
* sporta kopiena;
* zinātnieku kopiena;
* sociālie plašsaziņas līdzekļi;
* starptautiskās federācijas un vietējās sporta organizācijas;
* rezultāti un reitingi, sportistu, darbinieku un komandu datubāze.

**Konfidenciālie:**

* *ADAMS*:
	+ *ABP*;
	+ atrašanās vieta;
	+ pārbaužu vēsture;
	+ TLA;
* partneri:
	+ *DCO*, VADO un *WADA*, *IF*, tiesībaizsardzības iestādes un uzraudzības struktūras.

**Ar cilvēka palīdzību iegūti izlūkdati:**

* personas kā informācijas avoti (piemēram, ziņotāji).

**Izlūkdatu produkti:**

* ziņojumi;
* diagrammas;
* informācijas paneļi;
* informācija, kas ir noderīga izmeklētājam;
* saraksti;
* mutvārdu instruktāžas;
* mērķpārbaudes.

**Ieinteresētās personas:**

* iekšējās (ADO antidopinga programmas, piemēram, pārbaužu, izglītības, zinātnes, rezultātu pārvaldības, komunikācijas jomā);
* ārējās (piemēram, ADO policija, muita, citi starptautiskie partneri).

# ***GLDF* pārskats**

Viena no sešām *WADA* prioritātēm saskaņā ar Pasaules Antidopinga aģentūras 2020.–2024. gada stratēģisko plānu ir “palielināt ietekmi”. Saskaņā ar vienu no šīs prioritātes galvenajām iniciatīvām aģentūra ir apņēmusies “izstrādāt mācību programmas un kvalifikācijas standartus antidopinga profesionāļiem, lai uzlabotu antidopinga nozares darbinieku profesionalitāti un palielinātu to spējas”.

Tādēļ 2020. gada aprīlī *WADA* Izglītības nodaļa sāka izstrādāt Globālās mācību un profesionālās pilnveides pamatnostādnes (*GLDF*), kas tiek izmantotas, lai sagatavotu īpašas standartizētās mācības dažādiem antidopinga profesionāļu amatiem un darītu tās pieejamas antidopinga organizācijām (ADO) un citām ieinteresētajām personām, kas pieder antidopinga kopienai visā pasaulē. *GLDF* ir noteikti amatu apraksti, profesionālie standarti un globālās mācību un profesionālās pilnveides aktivitātes profesionāļu amatiem antidopinga nozarē.

*WADA* ir izmantojusi profesionālos standartus, lai izstrādātu kvalifikācijai atbilstošas mācību programmas. Tos var lasīt līdztekus:

1) atbilstošā amata pienākumu aprakstam – vienkāršam dokumentam, kurā izskaidroti galveno antidopinga profesionāļu amatu svarīgākie raksturojumi un kuru var izmantot par pamatu darba apraksta izstrādāšanai gadījumos, kad ADO vēlas nokomplektēt attiecīgā amata vietu;

2) antidopinga pamatkompetenču pamatnostādnēm, kurās sīki aprakstītas vispārpieņemtās vērtības un kompetences dažādiem amatiem antidopinga nozarē.

*\*\* Profesionālie (aroda) standarti ir labas prakses etaloni, un tie raksturo paredzēto kompetences standartu attiecīgajam amatam. Tos nedrīkst sajaukt ar starptautiskajiem standartiem, kuri ir dokumentu kopums, kura (tāpat kā Pasaules antidopinga kodeksa) uzdevums ir saskaņot antidopinga politiku, noteikumus un nolikumus antidopinga organizācijās (ADO) attiecībā uz noteiktām antidopinga programmu tehniskajām un operatīvajām daļām.\*\**